Il-Prim Ministru Joseph Muscat jinsab fi triqtu lejn ic-Cina għal zjara ta’ tlett ijiem, fejn matulha għada se jiġi ffirmat Memorandum of Understanding bejn iz-zewġ pajjizi. Il-ftehim mifrux fuq ħames snin se jkun ikopri qafas li fih jidħlu diversi aspetti. Mad-delegazzjoni li tinkludi wkoll il-Viċi Prim Ministru Louis Grech, se tingħaqad is-sinjura Sai Mizzi, il-konsulent tal-Malta Enterprise għaċ-Ċina. Din se tkun it-tieni zjara f’inqas minn sena li l-Prim Ministru Muscat qed jagħmel fiċ-Ċina. Matul iz-zjara l-Prim Ministru Muscat mistenni jiltaqa’ wkoll mad-Direttur Ezekuttiv tal-kumpanija China Communication Construction, LIU QUITO. Fil-laqgħa l-Prim Ministru Muscat mistenni jingħata aġġornament dwar ir-riċerka u l-istudji ta’ fattibiltà dwar il-pont bejn Malta u Għawdex. Waqt iz-zjara tiegħu fiċ-Ċina, il-Prim Ministru Muscat se jiltaqa’ mal-Prim Ministru Ċiniz Li Keqiang għada wara nofsinhar stess. Sorsi qalu lil tvm.com.mt li l-ftehim bejn iż-żewġ pajjiżi jinkludi opportunitajiet ġodda ta’ investiment, lil hinn minn dawk li ċ-Ċina diġà investiet fihom fis-settur tal-enerġija. Wara l-iffirmar tal-ftehim, il-Prim Ministru Muscat u d-delegazzjoni Maltija minn Beijing se jmorru Guiyang fejn il-Prim Ministru se jiltaqa’ mal-Viċi President Ċiniz Li Yanchou, u se jieħu sehem fil-forum internazzjonali dwar il-koperazzjoni kummerċjali bejn pajjizi Ewropej u dawk Ażjatiċi. Il-Prim Ministru Muscat se jkun wieħed mill-kelliema f’dan il-forum.